RML เสนอขายหุ้นกู้ 500 ลบ.ระดมทุนขยายธุรกิจ
RML เสนอขายหุ้นกู้ 500 ลบ.อายุ 3 ปีดอกเบี้ย 4.8% ขายรายใหญ่ 24-28 ก.ค.
20 ก.ค. 2558

บริษัท ไรมอน แลนด์ จำกัด (มหาชน) หรือ RML ระบุว่า บริษัทได้ยื่นแบบแสดงรายการเสนอขายหุ้นกู้ของบริษัท มูลค่าไม่เกิน 500 ล้านบาท อายุ 3 ปี ครบกำหนดไถ่ถอนปี พ.ศ. 2561 อัตราดอกเบี้ยคงที่ร้อยละ 4.80 ต่อปี จ่ายดอกเบี้ยทุก 3 เดือนตลอดอายุหุ้นกู้ เสนอขายให้ผู้ลงทุนสถาบัน และ/หรือ ผู้ลงทุนรายใหญ่ ผ่าน บล.เอเซียพลัส ซึ่งเป็นผู้จัดการการจัดจำหน่ายหุ้นกู้ ระยะเวลาเสนอขายหุ้นกู้วันที่ 24 และ 27-28 ก.ค.58
โดยหุ้นกู้ดังกล่าวได้รับอันดับความน่าเชื่อถือของผู้ออกหุ้นกู้ “BBB-” แนวโน้มอันดับเครดิต “Stable” โดยบริษัท ทริสเรทติ้ง จำกัด เมื่อวันที่ 30 มิ.ย.58
ทั้งนี้ บริษัทมีวัตถุประสงค์การเสนอและขายหุ้นกู้ในครั้งนี้ เพื่อเป็นเงินทุนหมุนเวียน และ/หรือ การจัดหาเงินทุนที่เหมาะสมให้สอดคล้องกับผลการดำเนินงาน และ/หรือ ขยายธุรกิจต่อไปในอนาคต และ/หรือ ชำระคืนเงินกู้ และ/หรือ ไถ่ถอนเงินกู้